নিউজ ডেস্ক। দেশৰ প্ৰতিৰক্ষা গৱেষণা আৰু উন্নয়ন সংস্থা চমুকৈ DRDO ই ভাৰতীয় সেনাৰ সহযোগত সাজি উলিয়ালে দেশৰ প্ৰথমটো থলুৱা মেচিন পিষ্টল। যাৰ নাম দিয়া হৈছে ASMI।
বুধবাৰে ভাৰতীয় সেনাৰ উদ্ভাৱনী প্ৰদৰ্শন অনুষ্ঠানত দেশৰ প্ৰথম থলুৱাভাৱে নিৰ্মিত এই পিষ্টল ASMI ক প্ৰদৰ্শন কৰা হয়।
DRDO ই জনোৱা অনুসৰি, এই পিষ্টল ইজৰাইলৰ Uzi বন্ধুকৰ সম পৰ্যায়ৰ। যিয়ে ১০০ মিটাৰ দূৰত্বলৈকে ফায়াৰিং কৰিবলৈ সমৰ্থ হ'ব। যোৱা ৪ মাহত এই পিষ্টলটো বিকাশৰ বাবে ৩০০ ৰাউণ্ড গুলী খৰচ কৰা হয়।
বুধবাৰে প্ৰদৰ্শনী অনুষ্ঠানত এই পিষ্টল প্ৰদৰ্শন কৰাৰ পিছতেই DRDO এ ভাৰতীয় সেনাক ব্যৱহাৰৰ বাবে ইয়াক খুব সোনকালেই হস্তান্তৰ কৰা হ'ব বুলি প্ৰকাশ কৰিছে।
